Hann prédikaði í fyrsta skipti á íslensku í Seltjarnarneskirkju í morgun . Það voru tímamót hjá honum . Og prédikun var góð og uppbyggileg . Hann er búinn að vera prestur í nær tvo áratugi . Hvernig stendur á því að maðurinn hefur ekki prédikað áður á íslensku ? Jú , skýringin er sú að hann er prestur í Ameríku . Sr . Tryggvi Guðmundur Árnason , fæddur í Reykjavík árið 1964 . Hélt eftir stúdentspróf frá Fjölbrautaskóla Garðabæjar til Ameríku . Kirkjan.is ræddi við hann stuttlega eftir guðsþjónustu og í kirkjukaffinu í morgun ; hann er hispurslaus maður í framgöngu og hress í tali : „ Ég fór til Ameríku til að læra markaðsfræði . Fann mig ekki í þeim fræðum . Skráði mig í námskeið um trúarbragðafræði og þá var ekki aftur snúið – ég sogaðist inn í þann heim og kristinnar guðfræði . “ Vígðist sem prestur í Ameríku , hefur síðan þjónað í bandarísku Biskupakirkjunni þar vestra . „ Ég hef verið safnaðarprestur og sinnt líka fangelsum , dauðadeildum og aðstandendum fanga í Atlanta , “ segir hann . Nú er hann prestur við söfnuð Biskupakirkjunnar í Hickory í Norður-Karólínu . Glaðlegur maður , talar íslensku án hreims þótt búið hafi ytra svo lengi . Heldur góðu sambandi við fjölskyldu sína hér á landi . Hann og sr. Bjarni Þór Bjarnason , sóknarprestur í Seltjarnarneskirkju , þekkjast enda er sr. Bjarni tengiliður við anglíkönsku kirkjuna hér á landi . Leiðir landans liggja svo sannarlega víða ! Hressilegir og ferskir vindar léku um Seltjarnarneskirkju í morgun